CELEX: 32019D0294
Language: hu
Date: 2019-02-18 00:00:00
Title: A Bizottság (EU) 2019/294 végrehajtási határozata (2019. február 18.) a kutyák, macskák és görények Unióba történő behozatalára engedéllyel rendelkező területek és harmadik országok jegyzéke, továbbá az ezen állatok behozatalára vonatkozó állategészségügyi bizonyítványminta meghatározásáról (az értesítés a C(2019) 1059. számú dokumentummal történt) (EGT-vonatkozású szöveg.)

20.2.2019   
               
               
                  HU
               
               
                  Az Európai Unió Hivatalos Lapja
               
               
                  L 48/41
               
            
         A BIZOTTSÁG (EU) 2019/294 VÉGREHAJTÁSI HATÁROZATA
         (2019. február 18.)
         a kutyák, macskák és görények Unióba történő behozatalára engedéllyel rendelkező területek és harmadik országok jegyzéke, továbbá az ezen állatok behozatalára vonatkozó állategészségügyi bizonyítványminta meghatározásáról
         
            
               (az értesítés a C(2019) 1059. számú dokumentummal történt)
            
         
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a 90/425/EGK irányelv A. mellékletének I. pontjában felsorolt külön közösségi szabályokban megállapított állategészségügyi követelmények hatálya alá nem tartozó állatok, spermák, petesejtek és embriók Közösségen belüli kereskedelmére és a Közösségbe történő behozatalára irányadó állategészségügyi követelmények megállapításáról szóló, 1992. július 13-i 92/65/EGK tanácsi irányelvre (1) és különösen annak 17. cikke (2) bekezdése első albekezdésének bevezető fordulatára és b) pontjára, 17. cikke (3) bekezdésének a) pontjára, valamint 19. cikkére,
         mivel:
         
                     (1)
                  
                  
                     A 92/65/EGK irányelv megállapítja az egyes állatok Unión belüli kereskedelmére és Unióba történő behozatalára irányadó állategészségügyi követelményeket. Ezen irányelv rendelkezései szerint a kutyákra, macskákra és görényekre vonatkozó behozatali feltételeknek legalább egyenértékűeknek kell lenniük az 576/2013/EU európai parlamenti és tanácsi rendeletben (2) megállapított feltételekkel.
                  
               
                     (2)
                  
                  
                     Az 576/2013/EU rendelet értelmében amennyiben egyidejűleg ötnél több kutya, macska vagy görény nem kereskedelmi célú mozgására kerül sor, az állatoknak meg kell felelniük a 92/65/EGK irányelvben szereplő, az adott fajokra vonatkozó állategészségügyi követelményeknek, az állatok azon kategóriáinak kivételével, amelyekre vonatkozóan az 576/2013/EU rendelet 5. cikkének (2) bekezdése bizonyos feltételek mellett eltérést állapít meg.
                  
               
                     (3)
                  
                  
                     A 92/65/EGK irányelv értelmében kutyák, macskák és görények csak olyan harmadik országból hozhatók be az Unióba, amely szerepel az irányelvben ismertetett eljárásnak megfelelően összeállított jegyzékben. Emellett az ilyen állatoknak az irányelvben leírt eljárásnak megfelelően kiállított egészségügyi bizonyítvánnyal kell rendelkezniük.
                  
               
                     (4)
                  
                  
                     A 2013/519/EU bizottsági végrehajtási határozat (3) meghatározza a kutyák, macskák és görények Unióba történő behozatalára vonatkozó közös egészségügyi bizonyítványmintát, továbbá rendelkezik arról, hogy a behozott állatok kizárólag olyan harmadik országokból vagy területekről származhatnak, valamint kizárólag olyan harmadik országokon vagy területeken haladhatnak át, amelyek szerepelnek a 2004/211/EK bizottsági határozat (4) I. mellékletében, a 206/2010/EU bizottsági rendelet (5) II. mellékletének 1. részében, vagy az 577/2013/EU bizottsági végrehajtási rendelet (6) II. mellékletében.
                  
               
                     (5)
                  
                  
                     Mivel az (EU) 2018/659 bizottsági végrehajtási rendelet (7)2018. október 1-jén hatályon kívül helyezte és felváltotta a 2004/211/EK határozatot, a lófélék, valamint a lófélék spermája, petesejtjei és embriói szállítmányainak az Unióba történő belépése tekintetében a harmadik országoknak, valamint harmadik országbeli területi részeknek az említett rendelet I. mellékletében meghatározott jegyzékére kell hivatkozni. Egyértelművé kell azonban tenni, hogy az említett mellékletben felsorolt harmadik országokból származó kutyák, macskák és görények behozatalát csak akkor szabad engedélyezni, ha az érintett harmadik ország az (EU) 2018/659 végrehajtási rendelet I. mellékletének jegyzékében a 16. oszlopában meghatározott időbeli korlátozás nélkül szerepel.
                  
               
                     (6)
                  
                  
                     E határozatban rendelkezni kell arról, hogy csak a 206/2010/EU rendelet II. mellékletének I. részében, az 577/2013/EU végrehajtási rendelet II. mellékletében vagy az (EU) 2018/659 végrehajtási rendelet I. mellékletében időbeli korlátozás nélkül felsorolt területekről és harmadik országokból engedélyezett a kutyák, macskák vagy görények hozhatók be az Európai Unióba.
                  
               
                     (7)
                  
                  
                     Az 576/2013/EU rendelet előírja, hogy az 577/2013/EU végrehajtási rendelet II. mellékletében nem szereplő területekről vagy harmadik országokból csak abban az esetben engedélyezett a kutyák, macskák és görények valamely tagállamba való beléptetése, amennyiben az 576/2013/EU rendelet IV. mellékletében meghatározott érvényességi követelményeknek megfelelő, veszettségre vonatkozó ellenanyag-titrálási vizsgálatot végeztek rajtuk.
                  
               
                     (8)
                  
                  
                     Az említett követelmények értelmében a vizsgálatot a 2000/258/EK tanácsi határozatnak (8) megfelelően jóváhagyott laboratóriumban kell elvégezni. E határozat rendelkezik arról, hogy a franciaországi Nancyban található – 2010. július 1-jétől az Agence nationale de sécurité sanitaire de l'alimentation, de l'environnement et du travail (ANSES) hivatal részét képező – Agence française de sécurité sanitaire des aliments de Nancy (AFSSA) értékeli a tagállamokban vagy harmadik országokban működő laboratóriumokat a veszettség elleni vakcinák hatékonyságát ellenőrző szerológiai vizsgálatok kutyákon, macskákon és görényeken való elvégzésére történő engedélyezésük céljából.
                  
               
                     (9)
                  
                  
                     A kutyák, macskák és görények Unióba történő behozatalára vonatkozó, a 2013/519/EU bizottsági végrehajtási határozat mellékletének 1. részében meghatározott közös bizonyítványmintát kell alkalmazni abban az esetben is, ha a kutyák, macskák és görények behozatala a 92/65/EGK irányelvnek megfelelően engedélyezett szervezetek, intézmények vagy központok részére történik. Mivel lehetséges, hogy az ilyen állatok veszettség elleni beoltására még nem került sor, ebben a határozatban rendelkezni kell arról, hogy a 92/65/EGK irányelv értelmében engedélyezett szervezetek, intézmények és központok részére szánt kutyák, macskák és görények behozatala csak az 577/2013/EU végrehajtási rendelet II. mellékletében felsorolt területekről és harmadik országokból engedélyezett az Európai Unióba.
                  
               
                     (10)
                  
                  
                     A 96/93/EK tanácsi irányelv (9) meghatározza az állategészségügyi jogszabályok által megkövetelt bizonyítványok kiállításakor a megtévesztő vagy csalárd bizonyítvány-kiállítás meggátlása érdekében betartandó szabályokat. Biztosítani kell, hogy egészségügyi bizonyítvány kiállításakor a harmadik országok hatósági állatorvosai az említett irányelvben meghatározott szabályokkal és elvekkel legalább egyenértékű szabályokat és elveket alkalmazzanak.
                  
               
                     (11)
                  
                  
                     Emellett az 1152/2011/EU felhatalmazáson alapuló bizottsági rendelet (10) kötelező felülvizsgálatát követően a Bizottság elfogadta az (EU) 2018/772 felhatalmazáson alapuló rendeletet (11), amely többek meghatározza a tagállamok és részeik besorolására vonatkozó szabályokat a kutyák Echinococcus multilocularis fertőzése elleni megelőző egészségügyi intézkedésekre való jogosultságuk tekintetében. Az említett rendelet 2018. július 1-jétől hatályon kívül helyezte az 1152/2011/EU felhatalmazáson alapuló rendeletet.
                     Azon tagállamok jegyzékét, amelyek területük egésze vagy egyes részei tekintetében megfelelnek az (EU) 2018/772 felhatalmazáson alapuló rendeletben meghatározott besorolási szabályoknak, az (EU) 2018/878 bizottsági végrehajtási rendelet (12) melléklete tartalmazza. Ezért helyénvaló, hogy az egészségügyi bizonyítványmintában az 1152/2011/EU felhatalmazáson alapuló rendeletre való hivatkozások helyébe az (EU) 2018/772 felhatalmazáson alapuló rendeletre és az (EU) 2018/878 végrehajtási rendeletre való hivatkozások lépjenek.
                  
               
                     (12)
                  
                  
                     Ennek a határozatnak tehát meg kell állapítania azon területek és országok új jegyzékét, amelyekből engedélyezett a kutyák, macskák és görények behozatala az Európai Unióba, valamint az ezen állatok Európai Unióba történő behozatalához használandó közös állategészségügyi bizonyítványmintát. A 2013/519/EU határozatot ezért hatályon kívül kell helyezni.
                  
               
                     (13)
                  
                  
                     A kutyák, macskák és görények Unióba történő behozatalában bekövetkező zavarok elkerülése érdekében 2019. december 31-ig átmeneti időszakot kell biztosítani annak érdekében, hogy az e határozat alkalmazásának kezdőnapja előtt hatályban lévő uniós szabályoknak megfelelően kiállított állategészségügyi bizonyítványminták bizonyos feltételek mellett használhatóak legyenek.
                  
               
                     (14)
                  
                  
                     Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A HATÁROZATOT:
         
            1. cikk
            Azon területek vagy harmadik országok jegyzéke, ahonnan a 92/65/EGK irányelv értelmében kutyák, macskák vagy görények behozatala engedélyezett
            
               (1)   A 92/65/EGK irányelv rendelkezései alá tartozó kutyákból, macskákból és görényekből álló szállítmányokat csak abban az esetben lehet az Unióba behozni, ha olyan területekről vagy harmadik országokból származnak, illetve olyan területeken vagy harmadik országokon haladnak keresztül, amelyek szerepelnek az alábbi jegyzékek egyikében:
               
                           a)
                        
                        
                           a 206/2010/EU rendelet II. mellékletének 1. része;
                        
                     
                           b)
                        
                        
                           az 577/2013/EU végrehajtási rendelet II. melléklete;
                        
                     
                           c)
                        
                        
                           az (EU) 2018/659 végrehajtási rendelet I. melléklete, kivéve azokat a harmadik országokat, amelyekre vonatkozóan az említett melléklet táblázatának 16. oszlopa időbeli korlátozást ír elő.
                        
                     
            
               (2)   Az (1) bekezdéstől eltérve a 92/65/EGK irányelv értelmében engedélyezett szervezetek, intézmények és központok részére szánt kutyákból, macskákból és görényekből álló szállítmányokat csak abban az esetben lehet az Unióba behozni, ha olyan területekről vagy harmadik országokból származnak, illetve olyan területeken vagy harmadik országokon haladnak keresztül, amelyek szerepelnek az (1) bekezdés b) pontjában említett jegyzékben.
            
         
         
            2. cikk
            A harmadik országokból vagy területekről való behozatal esetén alkalmazandó állategészségügyi bizonyítványminta
            A tagállamok csak azon kutyák, macskák vagy görények behozatalát engedélyezhetik, amelyek megfelelnek az alábbi követelményeknek:
            
                        a)
                     
                     
                        olyan állategészségügyi bizonyítvány kíséri őket, amelyet a melléklet 1. részében meghatározott mintával összhangban állítottak ki, és amelyet a melléklet 2. részében szereplő magyarázatoknak megfelelően hatósági állatorvos töltött ki és írt alá;
                     
                  
                        b)
                     
                     
                        az a) pontban meghatározott állategészségügyi bizonyítvány szerint az 1. cikk (1) bekezdésének a), b) és c) pontjának megfelelően eleget tesznek azon harmadik országokra vagy területekre vonatkozó követelményeknek, ahonnan az állatok származnak vagy amelyeken keresztülhaladnak.
                     
                  
         
            3. cikk
            Hatályon kívül helyezés
            A 2013/519/EU végrehajtási határozat hatályát veszti.
            A 2013/519/EU végrehajtási határozatra való hivatkozásokat az e határozatra való hivatkozásokként kell értelmezni.
         
         
            4. cikk
            Átmeneti rendelkezések
            A 2019. december 31-ig tartó átmeneti időszakban a tagállamok engedélyezik a 2013/519/EU végrehajtási határozat mellékletének 1. részében meghatározott mintának megfelelően 2019. november 30-nál nem később kiállított állategészségügyi bizonyítvánnyal rendelkező kutyák, macskák és görények Unióba történő behozatalát.
         
         
            5. cikk
            Alkalmazás
            Ezt a határozatot 2019. július 1-jétől kell alkalmazni.
         
         
            6. cikk
            Címzettek
            Ennek a határozatnak a tagállamok a címzettjei.
         
         
            Kelt Brüsszelben, 2019. február 18-án.
            
               
                  a Bizottság részéről
               
               Vytenis ANDRIUKAITIS
               
                  a Bizottság tagja
               
            
         
         
            (1)  HL L 268., 1992.9.14., 54. o.
         
         
            (2)  Az Európai Parlament és a Tanács 576/2013/EU Rendelete (2013. június 12.) a kedvtelésből tartott állatok nem kereskedelmi célú mozgásáról és a 998/2003/EK rendelet hatályon kívül helyezéséről (HL L 178., 2013.6.28., 1. o.).
         
            (3)  A Bizottság 2013/519/EU végrehajtási határozata (2013. október 21.) a kutyák, macskák és görények behozatalára engedéllyel rendelkező területek és harmadik országok jegyzékének, továbbá az ezen állatok behozatalára vonatkozó bizonyítványminta megállapításáról (HL L 281., 2013.10.23., 20. o.)
         
            (4)  A Bizottság 2004/211/EK határozata (2004. január 6.) a tagállamok által az élő lófélék, továbbá a lófélék spermájának, petesejtjeinek és embrióinak behozatalára feljogosított harmadik országok és azok részei jegyzékének megállapításáról, valamint a 93/195/EGK és a 94/63/EK határozat módosításáról (HL L 73., 2004.3.11., 1. o.).
         
            (5)  A Bizottság 206/2010/EU rendelete (2010. március 12.) az egyes állatoknak és a friss húsnak az Európai Unióba való behozatalára engedéllyel rendelkező harmadik országok, e harmadik országok területei vagy területeinek részei jegyzékeinek, valamint az állategészségügyi bizonyítványra vonatkozó követelmények megállapításáról (HL L 73., 2010.3.20., 1. o.).
         
            (6)  A Bizottság 577/2013/EU végrehajtási rendelete (2013. június 28.) az 576/2013/EU európai parlamenti és tanácsi rendelet szerinti, a kutyák, macskák és görények nem kereskedelmi célú mozgásához szükséges azonosító okmányok mintájáról, területek és harmadik országok jegyzékének, valamint bizonyos feltételeknek való megfelelést igazoló nyilatkozatok formátumának, külső megjelenésének és nyelvének megállapításáról (HL L 178., 2013.6.28., 109. o.).
         
            (7)  A Bizottság (EU) 2018/659 végrehajtási rendelete (2018. április 12.) az élő lóféléknek, valamint a lófélék spermájának, petesejtjeinek és embrióinak az Unióba történő belépésére vonatkozó feltételekről (HL L 110., 2018.4.30., 1. o.).
         
            (8)  A Tanács 2000/258/EK határozata (2000. március 20.) a veszettség elleni vakcinák hatékonyságát figyelemmel kísérő szerológiai vizsgálatok egységesítéséhez szükséges szempontok megállapításáért felelős különleges intézet kijelöléséről (HL L 79., 2000.3.30., 40. o.).
         
            (9)  A Tanács 96/93/EK irányelve (1996. december 17.) az állatok és állati eredetű termékek bizonyítványainak kiállításáról (HL L 13., 1997.1.16., 28. o.).
         
            (10)  A Bizottság 1152/2011/EU felhatalmazáson alapuló rendelete (2011. július 14.) a 998/2003/EK európai parlamenti és tanácsi rendeletnek kutyák Echinococcus multilocularis fertőzése elleni védekezést célzó megelőző egészségügyi intézkedések tekintetében történő kiegészítéséről (HL L 296., 2011.11.15., 6. o.).
         
            (11)  A Bizottság (EU) 2018/772 felhatalmazáson alapuló rendelete (2017. november 21.) az 576/2013/EU európai parlamenti és tanácsi rendeletnek a kutyák Echinococcus multilocularis fertőzése elleni védekezést célzó megelőző egészségügyi intézkedések tekintetében történő kiegészítéséről és az 1152/2011/EU felhatalmazáson alapuló rendelet hatályon kívül helyezéséről (HL L 130., 2018.5.28., 1. o.).
         
            (12)  A Bizottság (EU) 2018/772 végrehajtási rendelete (2018. június 18.) az (EU) 2018/772 felhatalmazáson alapuló rendelet 2. cikkének (2) és (3) bekezdésében meghatározott besorolási szabályoknak a kutyák Echinococcus multilocularis fertőzése elleni védekezést célzó megelőző egészségügyi intézkedések alkalmazása tekintetében megfelelő tagállamok vagy tagállami területrészek jegyzékének elfogadásáról (HL L 155., 2018.6.19., 1. o.).
      
      
         
            MELLÉKLET
            1. RÉSZ
            
               Kutyák, macskák és görények Unióba történő behozatalára vonatkozó állategészségügyi bizonyítványminta
            
            Szövege kép
            
               ORSZÁG:
               Állategészségügyi bizonyítvány az EU-ba történő szállításhoz
               I. rész: A feladott szállítmány adatai
               I.1. Feladó
               Név
               Cím
               Ország
               Tel.:
               I.2. A bizonyítvány hivatkozási száma
               I.2.a.
               I.3. Központi illetékes hatóság
               I.4. Helyi illetékes hatóság
               I.5. Címzett
               Név
               Cím
               Ország
               Tel.:
               I.6.
               I.7. Származási ország
               ISO-kód
               I.8.
               I.9. Rendeltetési ország
               ISO-kód
               I.10. Rendeltetési régió
               Kód
               I.11. Származási hely
               Név Engedélyszám
               Cím
               Név Engedélyszám
               Cím
               Név Engedélyszám
               Cím
               I.12. Rendeltetési hely
               Név Engedélyszám
               Cím
               I.13. Berakodás helye
               I.14. Indulás dátuma
               I.15. Szállítóeszköz
               Repülőgép Hajó Vasúti kocsi
               Gépjármű Egyéb
               Azonosítás
               Hivatkozás okiratokra
               I.16. A beléptető állategészségügyi határállomás az EU területén
               I.17.
               I.18. Az áru leírása
               I.19. Árukód (HR-kód)
               010619
               I.20. Mennyiség
               I.21.
               I.22. Csomagok száma
               I.23. Plombaszám/Konténerszám
               I.24.
            
            Szövege kép
            
               I.25. Az alábbiak céljából hitelesített áruk:
               Egyéb Kedvtelésből tartott állatok Engedélyezett szervezetek
               I.26.
               I.27. Az EU-ba történő behozatalra vagy beléptetésre
               I.28. Az áruk azonosítása
               Faj
               (Tudományos név)
               Azonosító rendszer
               Azonosító szám
               Születési idő
               [nn/hh/éééé]
            
            Szövege kép
            
               ORSZÁG
               Kutyák, macskák és görények Unióba történő behozatala
               II. Egészségügyi információ
               II.a. A bizonyítvány hivatkozási száma
               II.b.
               II. rész: Tanúsítás
               (illessze be a harmadik ország nevét) alulírott hatósági állatorvosa ezúton tanúsítom, hogy az I.28. rovatban ismertetett állatok:
               II.1. olyan, az I.11. rovatban ismertetett gazdaságokból vagy üzleti tevékenységekből származnak, amelyeket az illetékes hatóság nyilvántartásba vett, amelyekben állategészségügyi okokra visszavezethető tilalom nincs érvényben, amelyekben az állatokat rendszeres vizsgálatnak vetik alá, és amelyek megfelelnek az állatjóléti követelményeknek;
               II.2. betegségre utaló tünetet nem mutattak, és a szállításuk előtti 48 órában az illetékes hatóság által felhatalmazott állatorvos által elvégzett vizsgálat kimutatta, hogy a vizsgálat időpontjában a tervezett szállításhoz megfelelő állapotban vannak;
               (1) vagy [II.3. az I.12. rovatban ismertetett és a 92/65/EGK tanácsi irányelv C. melléklete értelmében engedélyezett szervezetek, intézmények vagy központok részére szánt állatok, és az 577/2013/EU bizottsági végrehajtási rendelet II. mellékletében szereplő területről vagy harmadik országból származnak.]
               (1) vagy [II.3. a veszettség elleni oltás beadásának időpontjában legalább 12 hetesek voltak, és legalább 21 nap eltelt az 576/2013/EU európai parlamenti és tanácsi rendelet III. mellékletében foglalt érvényességi követelményeknek megfelelően elvégzett veszettség elleni elsődleges vakcinázásuk óta (2), továbbá az ezt követő emlékeztető védőoltásokat mindig az előző vakcinázás érvényességi idején belül adtákbe (3), valamint
               (1) vagy [az 577/2013/EU bizottsági végrehajtási rendelet II. mellékletében szereplő területről vagy harmadik országból származnak, illetve szállításuk során ilyenen haladnak át, és az alábbi táblázat 1–7. oszlopában szerepelnek a jelenleg érvényes veszettség elleni oltásra vonatkozó adatok];
               (1) vagy [a 206/2010/EU bizottsági rendelet II. mellékletének 1. részében felsorolt, illetve az (EU) 2018/659 bizottsági végrehajtási rendelet I. mellékletében időbeli korlátozás nélkül felsorolt harmadik országból vagy területről származnak, illetve szállításuk során ilyenen haladnak át, valamint
               — az alábbi táblázat 1–7. oszlopában szerepelnek a jelenleg érvényes veszettség elleni oltásra vonatkozó adatok, valamint
               — a veszettségre vonatkozó ellenanyag-titrálási vizsgálatot (4)– amelyet az illetékes hatóság által felhatalmazott állatorvos által vett vérmintán végeztek legalább 30 nappal az előző vakcinázás után és legalább három hónappal e bizonyítvány kiállításának időpontja előtt –, az ellenanyagtiter egyenlő vagy nagyobb volt, mint 0,5 NE/ml (5), és az ezt követő emlékeztető védőoltást az előző vakcinázás érvényességi idején belül végezték el, és az immunválasz vizsgálatára vonatkozó mintavétel időpontját az alábbi táblázat 8. oszlopa tartalmazza:]
               Transzponder vagy tetoválás
               A vakcinázás dátuma [nn/hh/éééé]
               Az oltóanyag neve és gyártója
               Tételszám
               A vakcinázás érvényessége
               A vérminta levételének dátuma[nn/hh/éééé]
               Az állat alfanumerikus kódja
               A beültetés és/vagy leolvasás dátuma (6) [nn/hh/éééé]
               Érvényesség kezdete[nn/hh/éééé]
               Érvényesség vége[nn/hh/éééé]
               1
               2
               3
               4
               5
               6
               7
               8
               (1) vagy [II.4. a szállítmányban olyan kutyák találhatók, amelyeket az (EU) 2018/878 bizottsági végrehajtási rendelet mellékletében felsorolt tagállamokba szállítanak, és amelyeket kezeltek Echinococcus multilocularis ellen, és a kezelést végző állatorvos által az (EU)2018/772 felhatalmazáson alapuló bizottsági rendelet (7) (8) 6. cikkével összhangban elvégzett kezelés részleteit az alábbi táblázat tartalmazza:
            
            Szövege kép
            
               ORSZÁG
               Kutyák, macskák és görények Unióba történő behozatala
               II. Egészségügyi információ
               II.a. A bizonyítvány hivatkozási száma
               II.b.
               A kutya transzponderének vagy tetoválásának alfanumerikus kódja
               Echinococcus elleni kezelés
               A kezelést végző állatorvos adatai
               A termék neve és gyártója
               A kezelés dátuma [nn/hh/éééé] és időpontja [00:00]
               Név (nagybetűkkel), bélyegző és aláírás
               ]
               (1) vagy [II.4. a szállítmányban található kutyákat nem kezelték Echinococcus multilocularis ellen.]
               Megjegyzések
               Ez a bizonyítvány a hatósági állatorvos általi kiállítása napjától számított tíz napig érvényes. Tengeri szállítás esetén a 10 napos időtartam a tengeri utazás időtartamának megfelelő további időszakkal meghosszabbodik.
               I. rész:
               I.11. rovat: Származási hely: a feladó létesítmény neve és címe. Adja meg az engedélyszámot vagy a nyilvántartási számot.
               I.12. rovat: Rendeltetési hely: kötelező feltüntetni, ha az állatokat a 92/65/EGK tanácsi irányelv C. melléklete értelmében engedélyezett szervezetek, intézmények vagy központok részére szánják.
               I.25. rovat: Az alábbiak céljából hitelesített áruk: az alábbiaknak megfelelően:
               — „Kedvtelésből tartott állatok”, ha a kutya (Canis lupus familiaris), macska (Felis silvestris catus) vagy görény (Mustela putorius furo) szállítására az 576/2013/EU európai parlamenti és tanácsi rendelet 5. cikkének(4) bekezdésével összhangban kerül sor;
               — „Engedélyezett szervezetek”, ha a kutya, macska vagy görény szállítására a 92/65/EGK tanácsi irányelv 13. cikkével összhangban az említett irányelv 2. cikkének c) pontjában meghatározottak szerinti engedélyezett szervezet, intézmény vagy központ részére kerül sor;
               — „Egyéb”, amennyiben a kutyák, macskák vagy görények szállítására a 92/65/EGK tanácsi irányelv 10. cikkének megfelelően kerül sor.
               I.28. rovat: Azonosító rendszer: válasszon a következők közül: transzponder vagy tetoválás.
               Azonosító szám: adja meg a transzponder vagy a tetoválás alfanumerikus kódját.
               II. rész:
               (1) A nem kívánt rész törlendő.
               (2) Az újraoltást elsődleges vakcinázásnak kell tekinteni, amennyiben nem az előző vakcinázás érvényességi idején belül hajtották végre.
               (3) A bizonyítványhoz csatolni kell az érintett állatok azonosítását szolgáló és a vakcinázásuk részleteit igazoló okmányok hitelesített másolatát.
               (4) A II.3. pontban említett, veszettségre vonatkozó ellenanyag-titrálási vizsgálatra a következő követelmények vonatkoznak:
               — a vizsgálatot legalább 30 nappal a védőoltás időpontja után és három hónappal a behozatali időpont előtt az illetékes hatóság által felhatalmazott állatorvos által vett mintán kell elvégezni;
               — az ellenanyagpróbának 0,5 NE/ml-rel egyenértékű vagy annál nagyobb, veszettségvírust semlegesítő ellen-anyagszintet kell igazolnia,
            
            Szövege kép
            
               ORSZÁG
               Kutyák, macskák és görények Unióba történő behozatala
               II. Egészségügyi információ
               II.a. A bizonyítvány hivatkozási száma
               II.b.
               — a vizsgálatot a 2000/258/EK tanácsi határozat 3. cikkének megfelelően engedélyezett laboratóriumban kell elvégezni (az engedélyezett laboratóriumok listája a következő weboldalon érhető el:http://ec.europa.eu/food/animals/pet-movement/approved-labs_en);
               — a vizsgálatot nem kell újból elvégezni, ha egy megfelelő eredményt hozó vizsgálat után az állat az előző védőoltás érvényességi idején belül ismét kap veszettség elleni védőoltást.
               A bizonyítványhoz csatolni kell a jóváhagyott laboratóriumnak a II.3. pontban említett, veszettségre vonatkozó ellenanyagpróba eredményeiről szóló hivatalos jelentésének hitelesített másolatát.
               (5) Ezen eredmények tanúsítása révén a hatósági állatorvos megerősíti, hogy legjobb tudása szerint és szükség esetén a jelentésben feltüntetett laboratóriummal egyeztetve ellenőrizte a II.3. pontban említett ellenanyag-titrálási vizsgálatra vonatkozó laboratóriumi jelentés hitelességét.
               (6) A (3) lábjegyzettel összefüggésben az e bizonyítványba történő minden új bejegyzés előtt ellenőrizni kell az érintett állatok transzponder vagy 2011. július 3. előtt elhelyezett tisztán olvasható tetoválás révén történő megjelölését, és ennek minden esetben meg kell előznie a szóban forgó állatokon végzendő vakcinázást vagy adott esetben vizsgálatot.
               (7) A II.4. pontban említett, az Echinococcus multilocularis elleni kezelésre a következő követelmények vonatkoznak:
               — a kezelést a kutyáknak az (EU) 2018/878 bizottsági végrehajtási rendelet mellékletében felsorolt tagállamokba vagy azok területrészeibe történő tervezett belépési időpontja előtt nem több mint 120 órával és nem kevesebb mint 24 órával állatorvosnak kell elvégeznie;
               — a kezelésnek olyan jóváhagyott gyógyszerrel kell történnie, amely megfelelő dózisban tartalmaz prazikvantelt vagy olyan hatóanyagot, amely önmagában vagy kombinációban alkalmazva bizonyítottan csökkenti az érintett gazdafajban az Echinococcus multilocularis kifejlett és kifejletlen intesztinális formáinak populációját.
               (8) A II.4. pontban említett táblázatot olyan további kezelések adatainak rögzítésére kell használni, amelyeket a bizonyítvány aláírása után, de az (EU) 2018/878 bizottsági végrehajtási rendelet mellékletében felsorolt tagállamokba vagy azok területrészeibe történő tervezett belépés előtt hajtanak végre.
               Hatósági állatorvos
               Név (nyomtatott nagybetűvel): Képesítés és beosztás:
               Dátum: Aláírás:
               Bélyegző:
            
            2. RÉSZ
            
               Magyarázatok az állategészségügyi bizonyítvány kitöltéséhez
            
            
                        a)
                     
                     
                        Amennyiben a bizonyítványban az szerepel, hogy a nem kívánt szövegrész törlendő, akkor a nem releváns állításokat a hatósági állatorvos áthúzhatja, kézjegyével elláthatja és lepecsételheti, vagy teljes egészében törölheti a bizonyítványból.
                     
                  
                        b)
                     
                     
                        A bizonyítvány eredeti példányának egyetlen lapból kell állnia, vagy amennyiben a szöveg hossza miatt ez nem lehetséges, a lapoknak összetartozó és szétválaszthatatlan egységet kell alkotniuk.
                     
                  
                        c)
                     
                     
                        A bizonyítványt mind a szállítmányt az Unióba beléptető állategészségügyi határállomás szerinti tagállam, mind a rendeltetési hely szerinti tagállam legalább egyik hivatalos nyelvén ki kell állítani. Az említett tagállamok ugyanakkor engedélyezhetik, hogy a bizonyítványt egy másik tagállam hivatalos nyelvén/nyelvein állítsák ki, és kérhetik, hogy azt hivatalos fordítás kísérje.
                     
                  
                        d)
                     
                     
                        Amennyiben a szállítmány tételeinek azonosítása (az állategészségügyi bizonyítványminta I.28. pontjában szereplő jegyzék) céljából további lapokat vagy kísérőokmányokat csatolnak a bizonyítványhoz, ezeket is az eredeti bizonyítvány részének kell tekinteni, és minden oldalt el kell látni az igazoló hatósági állatorvos aláírásával és pecsétjével.
                     
                  
                        e)
                     
                     
                        Ha a bizonyítvány, beleértve a d) pontban említett kiegészítő lapokat vagy dokumentumokat is, egynél több oldalból áll, az oldalakat a lap alján számozással kell ellátni „x (sorszám)/y (teljes oldalszám)” formátumban, a lap tetején pedig fel kell tüntetni a bizonyítványhoz az illetékes hatóság által rendelt hivatkozási számot.
                     
                  
                        f)
                     
                     
                        A bizonyítvány eredeti példányát az exportáló terület vagy harmadik ország hatósági állatorvosa tölti ki vagy írja alá. Az exportáló harmadik ország vagy terület illetékes hatósága gondoskodik arról, hogy a bizonyítványok kiállítása a 96/93/EK irányelvben meghatározottakkal egyenértékű szabályoknak és elveknek megfelelően történjen.
                     
                  
                        g)
                     
                     
                        Az aláírás színének a nyomtatvány betűinek színétől eltérőnek kell lennie. Ez a követelmény a szárazbélyegzőtől vagy vízjeltől eltérő pecsétekre is vonatkozik.
                     
                  
                        h)
                     
                     
                        A bizonyítványoknak az I.2. rovatban és a II.a. rovatban említett hivatkozási számát az exportáló harmadik ország vagy terület illetékes hatósága adja ki.